Document ID: 31990R3651

ΚΑΝΟΝΙΣΜΟΣ (ΕΟΚ) αριθ. 3651/90 ΤΟΥ ΣΥΜΒΟΥΛΙΟΥ της 11ης Δεκεμβρίου 1990 για τον καθορισμό των γενικών κανόνων εφαρμογής του συμπληρωματικού μηχανισμού στις συναλλαγές νωπών οπωροκηπευτικών μεταξύ της Πορτογαλίας και των άλλων κρατών μελών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 2,
την πρόταση της Επιτροπής,
Εκτιμώντας:
ότι το άρθρο 249 της πράξης προσχώρησης προβλέπει ως μεταβατικό μέτρο την εφαρμογή συμπληρωματικού μηχανισμού στις συναλλαγές, ο οποίος στο εξής καλείται «ΣΜΣ», μεταξύ της Κοινότητας με τη σύνθεσή της στις 31 Δεκεμβρίου 1985 και της Πορτογαλίας, ο οποίος έχει σκοπό την πρόληψη και, ανάλογα με την περίπτωση, την ταχεία και κατάλληλη αντιμετώπιση των διαταραχών της αγοράς; ότι, κατ' εφαρμογή του άρθρου 286 παράγραφος 2 της πράξης προσχώρησης, ο κανονισμός (ΕΟΚ) αριθ. περί των προϊόντων που υπόκεινται στον συμπληρωματικό μηχανισμό στις συναλλαγές κατά τη διάρκεια του δεύτερου σταδίου της προσχώρησης της Πορτογαλίας(1), προβλέπει τον κατάλογο των προϊόντων που υπόκεινται στο καθεστώς μετάβασης με στάδια και στα οποία πρέπει να εφαρμόζεται ο εν λόγω μηχανισμός από την έναρξη του δεύτερου σταδίου, και ότι στον κατάλογο αυτό περιλαμβάνονται ορισμένα οπωροκηπευτικά;
ότι, σύμφωνα με την κοινή δήλωση που προσαρτάται στην πράξη προσχώρησης, τα νέα κράτη μέλη πρέπει, καταρχήν να εφαρμόζουν στις αμοιβαίες συναλλαγές γεωργικών προϊόντων τις μεταβατικές διατάξεις και μηχανισμούς που προβλέπονται στην εν λόγω πράξη, στο πλαίσιο του καθεστώτος που εφαρμόζεται στις συναλλαγές τους με την Κοινότητα στη σύνθεσή της στις 31 Δεκεμβρίου 1985; ότι το περιεχόμενο αυτής της δήλωσης έχει τεθεί σε εφαρμογή με τον κανονισμό (ΕΟΚ) αριθ. 3792/85 του Συμβουλίου της 20ής Δεκεμβρίου 1985 για τον καθορισμό του καθεστώτος που εφαρμόζεται στις συναλλαγές γεωργικών ποϊόντων μεταξύ της Ισπανίας και της Πορτογαλίας(2), όπως τροποποιήθηκε τελευταία από τον κανονισμό (ΕΟΚ) αριθ. 3296/88 της Επιτροπής(3); ότι ο συμπληρωματικός μηχανισμός που εφαρμόζεται στις συναλλαγές εφαρμόζεται, ως εκ τούτου, στις συναλλαγές μεταξύ της Ισπανίας και της Πορτογαλίας;
ότι, λαμβανομένης υπόψη της πείρας που αποκτήθηκε όσον αφορά τη λειτουργία του υπάρχοντος συμπληρωματικού μηχανισμού στις συναλλαγές και των χαρακτηριστικών των οπωροκηπευτικών, τόσο όσον αφορά την ύπαρξη περιορισμένων περιόδων παραγωγής όσο και περιορισμένων και ευαίσθητων περιόδων καθώς και των διαρθρώσεων εμπορίας της χώρας αποστολής, πρέπει να θεσπιστεί ιδιαίτερος μηχανισμός για τα προϊόντα που υπάγονται στον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 για την κοινή οργάνωση της αγοράς στον τομέα των οπωροκηπευτικών(4), όπως τροποποιήθηκε τελευταία από τον κανονισμό (ΕΟΚ) αριθ. 1193/90(5); ότι, επιπλέον, ο μηχανισμός αυτός εφαρμόζεται μόνον στα προϊόντα των οποίων ο κατάλογος καταρτίζεται κατ' εφαρμογή του άρθρου 286 παράγρφος 2 της πράξης προσχώρησης;
ότι πρέπει να προβλεφθεί η εφαρμογή απλής στατιστικής παρακολούθησης των εισόδων στην Πορτογαλία κατά τη διάρκεια των μη ευαίσθητων περιόδων της πορτογαλικής αγοράς; ότι, εξάλλου, κατά τις παριόδους στη διάρκεια των οποίων η αγορά θεωρείται ως ευαίσθητη και οι οποίες καθορίζονται κατ' εφαρμογή συγκεκριμένων κριτηρίων, κατά γενικό κανόνα πριν την έναρξη της περιόδου εμπορίας, η είσοδος στην Πορτογαλία προϊόντων που προέρχονται από τα άλλα κράτη μέλη της Κοινότητας πρέπει να υπόκειται στην προσκόμιση «πιστοποιητικού ΣΜΣ» το οποίο εκδίδεται στην Πορτογαλία;
ότι είναι σκόπιμο να μπορεί η Επιτροπή να καθιερώνει ειδικό καθεστώς στις συναλλαγές των οπωροκηπευτικών προέλευσης τρίτων χωρών κατά τη διάρκεια των ευαίσθητων περιόδων της πορτογαλικής αγοράς, προκειμένου να αποφευχθεί η λιγότερο ευνοϊκή μεταχείριση των προϊόντων που προέρχονται από τα άλλα κράτη μέλη σε σχέση με αυτή που εφαρμόζεται για τα προϊόντα που προέρχονται από τρίτες χώρες; ότι, για λόγους διαχείρισης και ελέγχου, είναι επιβεβλημένο να προβλεφθεί ότι το έγγραφο εισαγωγής, σε παρόμοιες περιπτώσεις, εκδίδεται από τις πορτογαλικές αρχές και ισχύει μόνον για τη θέση σε ελεύθερη κυκλοφορία στην Πορτογαλία; ότι πρέπει επίσης να θεσπιστούν τα κατάλληλα μέτρα σε περίπτωση κινδύνου διαταραχής ή πραγματικής διαταραχής της πορτογαλικής αγοράς,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Ά
ρθρο 1
Ο παρών κανονισμός θεσπίζει τους γενικούς κανόνες εφαρμογής του ΣΜΣ για τις αποστολές της Κοινότητας με τη σύνθεσή της στις 31 Δεκεμβρίου 1985, και της Ισπανίας προς την Πορτογαλία, προϊόντων του τομέα των οπωροκηπευτικών τα οποία υπάγονται στον κανονισμό (ΕΟΚ) αριθ. 1035/72 και υπόκεινται στο εν λόγω καθεστώς κατ' εφαρμογή του άρθρου 286 παράγραφος 2 της πράξης προσχώρησης.
Ά
ρθρο 2
1. ^Οι περίοδοι κατά τις οποίες η πορτογαλική αγορά θεωρείται ως ευαίσθητη προσδιορίζονται για κάθε προϊόν πριν από την έναρξη της περιόδου εμπορίας σύμφωνα με τη διαδικασία που προβλέπεται στο άρθρο 8. Αυτή ή αυτές οι περίοδοι μπορούν να τροποποιηθούν κατά τη διάρκεια της περιόδου εμπορίας σύμφωνα με την ίδια διαδικασία.
2. ^Η ευαίσθητη περίοδος της αγοράς για δεδομένο προϊόν καθορίζεται σε συνάρτηση:
με τις περιόδους παραγωγής και εμπορίας των πορτογαλικών προϊόντων,
με τις προοπτικές όσον αφορά την κατανάλωση,
με το προβλεπόμενο σύνολο των αποστολών από τα άλλα κράτη μέλη καθώς και με τη φύση τους που είναι καθοριστική για την ισορροπία της πορτογαλικής αγοράς.
Ά
ρθρο 3
Το ενδεικτικό όριο που προβλέπεται στο άρθρο 251 της πράξης προσχώρησης μπορεί να καθορίζεται μόνον για την ή τις ευαίσθητες περιόδους της πορτογαλικής αγοράς. Για την περίοδο ή για τις περιόδους αυτές, το ενδεικτικό όριο μπορεί να υποδιαιρείται σε υποπεριόδους.
Ά
ρθρο 4
1. ^Κατά τη διάρκεια της ή των ευαίσθητων περιόδων, η θέση στην κατανάλωση στην Πορτογαλία των προϊόντων που προβλέπονται στο άρθρο 1 εξαρτάται από την προσκόμιση πιστοποιητικού ΣΜΣ.
2. ^Το πιστοποιητικό ΣΜΣ εκδίδεται για κάθε ενδιαφερόμενο ο οποίος έχει υποβάλει σχετική αίτηση, ανέξαρτητα από τον τόπο στον οποίο βρίσκεται η επιχείρησή του στην Κοινότητα.
3. ^Η έκδοση του πιστοποιητικού ΣΜΣ εξαρτάται από τη σύσταση εγγύησης, η οποία εξασφαλίζει την υποχρέωση να τεθεί το προϊόν σε κατανάλωση κατά τη διάρκεια ισχύος του πιστοποιητικού. Η εγγύηση αυτή καταπίπτει εξ ολοκλήρου ή εν μέρει αν η θέση στην κατανάλωση δεν πραγματοποιηθεί μέσα στην εν λόγω προθεσμία ή πραγματοποιηθεί μόνον εν μέρει.
4. ^Η αίτηση πιστοποιητικού ΣΜΣ υποβάλλεται και το πιστοποιητικό εκδίδεται στην Πορτογαλία από τις πορτογαλικές αρχές.
Στις λεπτομέρειες εφαρμογής μπορεί να προβλεφθεί ο καθορισμός προθεσμίας προς εξέταση της αίτησης για την έκδοση του πιστοποιητικού ΣΜΣ.
5. ^Κατά τη διάρκεια της περιόδου που λαμβάνεται υπόψη, η έκδοση των πιστοποιητικών ΣΜΣ πραγματοποιείται με την επιφύλαξη των μέτρων που θεσπίζονται κατ' εφαρμογή του άρθρου 252 της πράξης προσχώρησης.
Ά
ρθρο 5
Εκτός της ευαίσθητης περιόδου ή περιόδων, οι πορτογαλικές αρχές παρακολουθούν, σύμφωνα με λεπτομέρειες πρόκειται να καθοριστούν, τις εισόδους των προϊόντων που αναφέρονται στο άρθρο 1 και τα οποία προέρχονται από τα άλλα κράτη μέλη καθώς και τις εισαγωγές από τις τρίτες χώρες, και ανακοινώνουν αυτές τις πληροφορίες στην Επιτροπή.
Ά
ρθρο 6
1. ^Κατά τη διάρκεια της περιόδου εφαρμογής του άρθρου 4, η θέση σε ελεύθερη κυκλοφορία στην Πορτογαλία των προϊόντων που αναφέρονται στο άρθρο 1 και προέρχονται από τις τρίτες χώρες μπορεί να εξαρτάται από την προσκόμιση πιστοποιητικού εισαγωγής ΣΜΣ.
2. ^Το πιστοποιητικό εισαγωγής ΣΜΣ εκδίδεται για κάθε ενδιαφερόμενο ο οποίος υποβάλλει σχετική αίτηση, ανεξάρτητα από τον τόπο στον οποίο βρίσκεται η επιχείρησή του στο εσωτερικό της Κοινότητας.
3. ^Η έκδοση του πιστοποιητικού εισαγωγής εξαρτάται από τη σύσταση εγγύησης που εξασφλίζει τη θέση σε ελεύθερη κυκλοφορία του προϊόντος κατά τη διάρκεια της ισχύος του εγγράφου. Η εγγύηση αυτή καταπίπτει εξ ολοκλήρου ή εν μέρει αν η θέση σε ελεύθερη κυκλοφορία δεν πραγματοποιηθεί κατά τη διάρκεια της εν λόγω προθεσμίας ή πραγματοποιηθεί μόνον εν μέρει.
4. ^Η αίτηση πιστοποιητικού εισαγωγής ΣΜΣ υποβάλλεται στην Πορτογαλία και το πιστοποιητικό εκδίδεται από τις πορτογαλικές αρχές. Το έγγραφο αυτό ισχύει μόνο για τη θέση σε ελεύθερη κυκλοφορία στην Πορτογαλία.
Ά
ρθρο 7
Όταν στην πορτογαλική αγορά ενός ή περισσότερων από τα προϊόντα που αναφέρονται στο άρθρο 1 προκαλούνται ή υπάρχει κίνδυνος να προκληθούν διαταραχές λόγω των εισαγωγών προέλευσης τρίτων χωρών, καθώς και κατά τη διάρκεια της ενδεχόμενης εφαρμογής του άρθρου 252 της πράξης προσχώρησης, η Επιτροπή μπορεί να περιορίσει, σύμφωνα με τη διαδικασία που προβλέπεται στο άρθρο 8 ή κατά περίπτωση, να αναστείλει την έκδοση των πιστοποιητικών εισαγωγής ΣΜΣ κατά τη διάρκεια μιας αυστηρά αναγκαίας περιόδου.
Ά
ρθρο 8
Οι λεπτομέρειες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπεται στο άρθρο 33 του κανονισμού (ΕΟΚ) αριθ. 1035/72.
Ά
ρθρο 9
Ο παρών κανονισμός αρχίζει να ισχύει την τρίτη μημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1991 μέχρι τις 31 Δεκεμβρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Δεκεμβρίου 1990.

Labels: 3
18
17
5